1. ΝΟΜΟΣ 3092 της 15/16 Ιουλ. 1924 Περί τροποποιήσεως και συμπληρώσεως διατάξεων των ν. ΒΡΝς΄, 146 και 2527. Άρθρ.1.-Επιτρέπεται εις την Ελληνικήν Κυβέρνησιν η προσχώρησις εις την διεθνή σύμβασιν Παρισίων-Βρυξελλών-Ουασιγκτώνος περί συστάσεως ενώσεως προς προστασίαν της βιομηχανικής ιδιοκτησίας, της κυρώσεως γενησομένης δια Δ/τος, εκδιδομένου τη προτάσει των υπουργών Εξωτερικών, Εθνικής Οικονομίας και Οικονομικών. Δια του αυτού Δ/τος κανονισθήσονται τα της εκτελέσεως. Άρθρ.2.-(Αντικαθίσταται το άρθρ. 19 του ν. 2527/1920, 11.Δδ.3). Άρθρ.3.-Αι μέχρι τούδε γενόμεναι καταθέσεις δηλώσεων ευρεσιτεχνίας θεωρούνται κανονικαί. Άρθρ.4.-1.Κατηργήθη υπό του Α.Ν. 1998/1939, 11.Δβ.21. 2.Το εις την Διεύθυνσιν Εμπορίου και Βιομηχανίας υπαγόμενον γραφείον ιδιοκτησίας καθίσταται τμήμα άνευ αυξήσεως του προσωπικού. Άρθρ.5.-Η ισχύς του παρόντος νόμου άρχεται από της δια της Εφημερίδος της Κυβερνήσεως δημοσιεύσεώς του. 